מיכל רוזנבוים

מיכל רוזנבוים (נולדה ב-2 בנובמבר 1975) היא עורכת דין ישראלית, שכיהנה כמנהלת רשות החברות הממשלתיות. במסגרת תפקידיה הציבוריים עמדה בראש מחלקת הפירוקים ברשם העמותות ובראש היחידה לחיוב אישי של נושאי תפקידים ברשויות המקומיות שבמשרד הפנים. החל משנת 2013 הייתה הבעלים והמנהלת של משרד עורכי דין. מיכל רוזנבוים נולדה ב-1975 בבני ברק, למשה ולחיה מנדל. שירתה בשירות לאומי. לרוזנבוים תואר ראשון כפול במנהל עסקים ובמשפטים מהמרכז הבינתחומי הרצליה, תואר שני בהצטיינות במשפט מסחרי מאוניברסיטת תל אביב (במסגרת תוכנית בה הסטודנטים לומדים סמסטר באוניברסיטת קליפורניה בברקלי), וכן תואר שני במנהל ומדיניות ציבורית מטעם אוניברסיטת תל אביב ותואר שני בהצטיינות בנדל"ן, מהמכללה האקדמית נתניה. בשנת 1999 הוסמכה לעריכת דין. החל מיולי 2001 ועד יוני 2004 שימשה כמנהלת מחלקת הפירוקים ברשם העמותות. במסגרת זו ביצעה הליכי ביקורת, פיקוח וחקירות, ביצוע הליכי פירוק מפעיל, וכן תוכניות הבראה בעשרות עמותות. הובילה להפקעת סמכויות הניהול בתאגידים בהם נמצאו ליקויים, ולתוכניות הבראה בחברה קדישא ת"א, בתזמורת הסימפונית ירושלים ועוד. החל מינואר 2005 ובמשך שנתיים כיהנה כמנהלת היחידה לחיוב אישי במשרד הפנים. היחידה אמונה על איתור וטיפול במקרים בהם מתעורר חשד להוצאה כספית שלא כדין ברשויות המקומיות והבאתם בפני הוועדה לחיוב אישי. החיוב האישי הוא סנקציה יוצאת דופן במגזר הציבורי, במסגרתה מוטל חיוב אישי על נושא משרה או נבחר ציבור, בגין הוצאה כספית שלא כדין. התפקיד כלל ביצוע הליכי בקרה ופיקוח בכ-250 רשויות מקומיות בישראל ותאגידי הרשויות. בשנת 2007 פרשה מהשירות הציבורי ועברה למגזר הפרטי, תוך שהיא נכנסה לשותפות במשרד עורכי הדין "רוגל בן עמי רוזנבוים", שלימים התמזג והפך למשרד "שרקון, בן-עמי, רוזנבוים". בשנת 2012 מונתה על ידי בית המשפט המחוזי בתל אביב כמפרקת חברת פילת ישראל בע"מ, שנקלעה לקשיים כלכליים והגיעה לחדלות פירעון. במהלך השנים ליוותה את הליך הבראת ארגון זק"א, שנוהל בידי נאמן וסייעה ביישום תוכנית ההבראה לארגון ואת הבראת בית החולים "ביקור חולים", לאחר שנקלע למשבר כלכלי. בשנת 2013 הקימה משרד עורכי דין משלה שנקרא "מיכל רוזנבוים ושות'". במסגרת המשרד כיהנה כיועצת משפטית לתאגידים ציבוריים גדולים (לרבות רשויות מקומיות, חברות ממשלתיות, חברות עירוניות ותאגידים ציבוריים), בתחומי המשפט המנהלי, כלכלי, בתחומי הרגולציה, ביקורת, חקיקה, פירוקים והבראות, פרויקטי תשתיות, כוח אדם ושכר. בשנים 2011–2022 כיהנה כיועצת המשפטית של איגוד התאגידים העירוניים ברשויות המקומיות, המייצג כ-600 חברות כלכליות ועמותות עירוניות. רוזנבוים הובילה את הרפורמה בתאגידים העירוניים, שבבסיסה שינוי ברגולציה החלה עליהם ושיפור הממשל התאגידי בהם. מנכ"ל משרד הפנים החל ביישומה של הרפורמה. בנוסף, הובילה את מודל הבונוסים לעובדי התאגידים מול הממונה על השכר באוצר, קובי בר נתן. במסגרת פעילותה באיגוד, הנחתה פאנלים בוועידות העוסקות בתחומי המשפט והכלכלה. בשנים 2018–2021 כיהנה כדירקטורית בחברת מקורות. קודם לכן הייתה דירקטורית בחברת נתיבי איילון. הייתה חברה בוועדה המייעצת להענקת מגן שר הבריאות למתנדבים מצטיינים. מכהנת כיועמ"ש בהתנדבות בעמותת "טף לטף" שמטפלת בילדים בעלי מוגבלויות קשות. כיהנה כיועמ"ש בהתנדבות בעמותת כ"ן - כוח נשים לקידום מנהיגות נשים בישראל. במאי 2019 הייתה מועמדת מועדפת מטעם הקואליציה בכנסת לתפקיד מבקר המדינה, יחד עם מתניהו אנגלמן, אך ביום הגשת המועמדות, הסירה את מועמדותה. במרץ 2022 מונתה על ידי ממשלת ישראל השלושים ושש למנהלת רשות החברות הממשלתיות שתחת משרד האוצר. עם הקמת ממשלת ישראל השלושים ושבע הועברה הרשות למשרד לשיתוף פעולה אזורי שבראשות השר דוד אמסלם. ביוני 2023 פורסם כי השר אמסלם יוזם את פיטוריה של רוזנבוים. ביולי 2023 הורה אמסלם לרוזנבוים שלא לפנות אליו יותר, וכינה אותה ואת המשנה ליועץ המשפטי לממשלה, גיל לימון, "שותפים לפוטש". באוגוסט 2023 פנה אמסלם לנציב שירות המדינה, דניאל הרשקוביץ, בדרישה לפטר מיידית את רוזנבוים. לדברי רוזנבוים הדרישה לפיטורים היא על רקע דרישתו של אמסלם לבצע מינויים פסולים ופוליטיים של מקורביו בעשרות חברות ממשלתיות. שישה ממנהלי רשות החברות הממשלתיות בעבר פנו לראש הממשלה, בנימין נתניהו, בדרישה "לעצור לאלתר את תהליכי ההדחה אלו ולפעול לחזק את עצמאות הרשות ואת הניהול המקצועי בחברות הממשלתיות". רוזנבוים התנגדה להחלטתם של אמסלם ושר התקשורת, שלמה קרעי, להדיח את יו"ר דואר ישראל, מישאל וקנין. בסוף דצמבר 2023 הודיעה על התפטרות מתפקידה כמנהלת רשות החברות הממשלתיות, זאת לקראת סיום הליך העברת השליטה ברשות למשרד לשיתוף פעולה אזורי. לדבריה, השר אמסלם הפעיל לחצים לצורך מינוי מקורבים ופעילים פוליטיים ובעקבות ההעברה היא לא תוכל למנוע את השתלטות השר על החברות הממשלתיות. במכתב ההתפטרות מתחה ביקורת על התנהלות ראש הממשלה, בנימין נתניהו, שהתעלם מבקשותיה להתערב בפעולות השר. כהונתה הסתיימה בסוף ינואר 2024, אך עם הודעת התפטרותה הורה לה השר אמסלם להגיע למשרדי הרשות רק לשם חפיפה עם המנהל הנכנס. רוזנבוים נבחרה לרשימת עורכות הדין המובילות מטעם מדריך הדירוג Chambers & Partners נבחרה ברשימת "Power Women" של המגזין "פורבס ישראל". רוזנבוים היא בת זוגו של היועץ האסטרטגי אלי קמיר ואם לילדים מבן זוגה לשעבר אופיר העברי. אתר האינטרנט הרשמי של עו"ד מיכל רוזנבוים מיכל רוזנבוים על הסרת מועמדותה לתפקיד המבקר, סרטון באתר יוטיוב (אורך: 2:07) עמיר קורץ, זרועות השלטון של עו"ד מיכל רוזנבוים, באתר כלכליסט, 26 ביולי 2019 אלה לוי-וינריב, ‏"כל עוד זה תלוי בי, לא תהיה התערבות פוליטית בנעשה בחברות הממשלתיות", באתר גלובס, 23 במרץ 2023 מיכל רוזנבוים: "אני קמה כל בוקר לשדה קרב אבל אעמוד כחומה בצורה על עמדותי", באתר "פורבס ישראל", 21 בספטמבר 2023 ממאמריה: "ניגוד עניינים של עובד ציבור – בין המנהלי לפלילי תובנות מפסק דין אלון חסן", "מגזין רשויות", ינואר 2020 – מאמר המנתח את פסק הדין של בית המשפט העליון בעניין יו"ר ועד נמל אשדוד אלון חסן ובוחן את סוגיית ניגוד העניינים ובאילו נסיבות, ייחשב לעבירה פלילית. "פרויקטים בשיטת ה-ppp ככלי לקידום ביצוע פרויקטים ציבוריים בשותפות עם השוק הפרטי" – מגזין כלכליות, ספטמבר 2017 הראש של מאוחדת נערף, אבל הגוף עדיין חולה, באתר TheMarker‏, 31 בינואר 2011 הרפורמה בתחום התאגידים העירוניים קרובה מתמיד, באתר "רשויות", פברואר 2018 עידן חיזוק טוהר מהידות ברשויות המקומיות יצא לדרך, "רשויות", פברואר 2019 דין משמעתי וכללי אתיקה מחמירים לחברי ממשלה וחברי כנסת, באתר ישראל היום, 9 בפברואר 2020 עו"ד מיכל רוזנבוים‏, "אני לא מיכל הקטנה", באתר וואלה, 23 ביוני 2021 יואב יצחק, רשם העמותות התלונן: עו"ד בייניש מאיים - בניסיון לשבש החקירה נגדו, באתר News1 מחלקה ראשונה, 11 ביולי 2003 ביקורת ברשויות המקומיות, באתר משרד הפנים משרד עו"ד מיכל רוזנבוים ושות' בוגרי אוניברסיטת ברקלי בשנת 2011 ראה עמ' 24 יצחק דנון, ‏רשם העמותות: לפרק עמותת עמי"ת, באתר גלובס, 11 בספטמבר 2002 יואב יצחק, ‏רשם העמותות: יחזקאל בייניש מנסה לשבש חקירת התזמורת הסימפונית, באתר גלובס, 11 ביולי 2003 חיוב אישי, באתר משרד הפנים חן מענית, ‏משרד רוגל, בן-עמי, רוזנבוים צירף 5 עורכי דין חדשים, באתר גלובס, 9 בנובמבר 2010 אלה לוי, ‏משרד עוה"ד דורון-רוגל-בן-עמי הקים מחלקה לחיוב אישי, שתלווה ראשי רשויות בחקירות משרד הפנים, באתר גלובס, 6 בינואר 2008 חן מענית, ‏אלשיך מינתה מפרקת זמנית לחברת המיון וההשמה פילת ישראל, באתר גלובס, 22 באוגוסט 2012 חן מענית, ‏13 חברות מתעניינות ברכישת פילת, כולל היי קפיטל של מגדל, באתר גלובס, 4 בספטמבר 2012 שמואל דקלו, ‏עובדי ארגון זק"א מבקשים למנות מפרקים זמניים לשם הבראת העמותה, באתר גלובס, 8 בספטמבר 2005 חן מענית, ‏גאידמק מאיים בפינוי "ביקור חולים", ביה"ח מאיים בתביעה, באתר גלובס, 20 בדצמבר 2010 רוני לינדר, כיצד הפכו 1.6 מיליון שקל מכספי ביקור חולים ל-90 אלף שקל?, באתר TheMarker‏, 27 במאי 2011 עו"ד מיכל רוזנבוים היועמ"ש לאיגוד התאגידים העירוניים, איגוד התאגידים העירוניים רפורמה בתאגידים העירוניים, באתר איגוד התאגידים העירוניים "מנכ"לי חברות עירוניות יקבלו בונוס על עמידה ביעדים" - איגוד התאגידים העירוניים, באתר איגוד התאגידים העירוניים, ‏2 בundefined 2020 אלה לוי-וינריב, ‏באוצר מסדירים את העסקת העובדים המוחלשים בתאגידים עירוניים, באתר גלובס, 18 ביולי 2021 שלומית צור, ‏ראש יאח"ה, תנ"צ ערן קמין: "אין לנו אג'נדה נגד ראשי ערים", באתר גלובס, 12 בדצמבר 2018 יאיר אלטמן, זילבר: "המשפט הוא כלי לשינוי חברתי", באתר ישראל היום מגן שר הבריאות למתנדבים מצטיינים לשנת 2018 הילה ויסברג, עו"ד מיכל רוזנבוים מונתה ליועצת המשפטית של עמותת כוח לנשים, באתר TheMarker‏, 30 במאי 2011 יהודה שרוני, ‏המועמדת למבקרת המדינה: עורכת הדין מיכל רוזנבוים, באתר מעריב אונליין, 7 במאי 2019 יהודה שלזינגר, המבקרת הבאה? רה"מ נפגש עם עו"ד רוזנבוים, באתר ישראל היום קרן מרציאנו, ‏ראיון עם מיכל רוזנבוים, באתר ‏מאקו‏, 22 במאי 2019 צבי זרחיה, הממשלה אישרה את מינויה של מיכל רוזנבוים למנהלת רשות החברות הממשלתיות, באתר כלכליסט, 20 במרץ 2022 יובל שדה, הדחה נוסח אמסלם: ינסה להראות לרוזנבוים את הדלת החוצה, באתר כלכליסט, 19 ביוני 2023 גד ליאור, דודי אמסלם למנהלת רשות החברות: "אל תפני אלי יותר. עושה פוטש", באתר ynet, 6 ביולי 2023 גד ליאור, המאבק נמשך: אמסלם דורש לפטר את מנהלת רשות החברות, באתר ynet, 6 באוגוסט 2023 גד ליאור, מנהלים לשעבר של רשות החברות לנתניהו: "עצור את ההדחה של רוזנבוים", באתר ynet, 29 באוגוסט 2023 עדיאל איתן מוסטקי, מנהלת רשות החברות פנתה ליועמ"שית נגד הדחת יו"ר הדואר: "פגיעה באינטרס הציבורי", באתר כלכליסט, 18 ביולי 2023 ביני אשכנזי, טל שלו‏, לאחר סכסוך ממושך עם השר אמסלם: מנהלת רשות החברות הממשלתיות מתפטרת, באתר וואלה, 30 בדצמבר 2023 אורן דורי, ‏מיכל רוזנבוים עזבה בסערה את רשות החברות הממשלתיות. מי יחליף אותה?, באתר גלובס, 31 בדצמבר 2023 צבי זרחיה, אמסלם לא מרפה: אוסר על רוזנבוים להיכנס למשרדי הרשות - למעט לצורכי חפיפה, באתר כלכליסט, 3 בינואר 2024 מיכל רוזנבוים, באתר "פורבס ישראל", ‏19 בספטמבר 2023.